Danièl Montbars

**Danièl Montbars**, dich **Montbars l'exterminator** (1647-ca 1707; la grafia occitana de son nom de familha es pas coneguda; la grafia francesa varia entre Monbars, Montbars, e Montbar.), es un bocanièr lengadocian del sègle XVII qu'atacava los batèls espanhòls per tal de vengar los americans natius e los esclaus negres.

## Biografia
Montbars nasquèt vèrs 1645 dins una familha aisada de Lengadòc. Foguèt plan educat e elevat coma un gentilòme. Segon la legenda populara, l'òdi legendari de Montbars als espanhòls proveniá de la lectura sus las cruseltats dels conquistadors dins lo Mond Nòu, en particular una narracion que descriu las atrocitats comesas contra los americans indigènas, escrich per Casaus. En daissant la siá França natala en 1667, s'embarquèt a Le Havre per servir amb son oncle a la Marina Reiala francesa pendent la Guèrra de Devolucion contra Espanha.

Acompanhèt son oncle a las Índias Occidentalas, ont lor naviri es estat corregut e l'oncle tuat prèp de Sant Domenge dins una batalha amb dos naviris de guèrra espanhòls. La mòrt de son oncle reforcèt son òdi dels espanhòls. Se dirigissent cap al refugi dels piratas de l'Illa de la Tartuga, se convertiguèt en capitani bocanièr pauc de temps après. Montbars s'es distinguit pendent una ataca contra un galion espanhòl, descrich per un recit:

    Montbars dobriguèt la via als ponts enemics, ont emportèt de nafras e la mòrt; e quand la somission termina lo combat, son sol plaser semblava èsser de contemplar, non los tresaurs del naviri, mas lo nombre d'Espanhòls mòrts e morents, contra los quals aviá vodat un òdi prigond e etèrna, que gardèt tota sa vida.

Ataquèt las colonias espanhòlas sus la còsta de Mexic, de Cuba e de Pòrt Ric. Ataquèt egalament de colonias a las Antilhas e a Onduras, capturant Vera Cruz e Cartagèna. Defent son acte de resvenjadissa contra los espanhòls, es vengut conegut dins tot lo Spanish Main jol nom de "*Montbars l'exterminator" per aver exigit sas pròprias cruseltats contra los espanhòls. A pilhat e incendiat Porto Caballo, San Pedro, Gibartar veneçolan e Maricaibo, entre autres bastions espanhòls, e capturèt o destruïguèt de nombroses autres fòrts e colonias. Malgrat qu'aja pas assassinat de sangfreg, coma cèrtes de sos contemporanèus, faguèt ges de quartièr a sos enemics e èra conegut per torturar los soldats espanhòls subrevivents. L'una de sos metòdes los mai infames consistissiá a dobrir l'abdomèn d'un de sos presonièrs, a traire una extremitat de l'intestin gròs e a lo clavelar a un postèl, puèi a forçar l'òme a *"dançar fins a sa mòrt en el frapant l'esquina amb una tronc enflamada"*.

La relacion amorosa amb Christine Biccah Montauban (*Crestina/Cristina Biccah Montalban?*), filha del comte Montauban (*Montalban*?), responsable de la comission comerciala de las Bahamas, e gardiana de la patz entre lo govèrn francés e la confrariá dels bocanièrs. En 1690, Christine donèt a Daniel Montbars un filh nomenat Claude Jacques Biccah Montauban Montbars (*Claudi Jacme Biccah Montalban Montbars*?).

Christine Biccah Montauban e son filh son estats secorreguts per Roche Braziliano, un amic e membre de la confrariá dels bocanièrs, après una temptativa d'execucion de Danièl Montbars per la flòta espanhòla. Braziliano los mesèt inofensius en America del Sud.

Las circonstàncias de sa mòrt son pas enregistradas; pasmens, a benlèu estat perdut en mar durant un de sos viatges en 1707. Malgrat que se concentra mai sus la guèrra contra los espanhòls, auriá acumulat una riquesa considerabla dins lo corrent de sa carrièra. Lui e los membres de son equipatge aurián enterrat lor fortuna prèp de l'Ansa del Governador o de la Granda Salina a Sant Bartomieu, malgrat que Montbars siá defuntat abans de poder tornar cercar son tresaur.

## En cultura populara

*Montbars es presentat dins mantes dramas franceses, en particular lo roman d'amor de 1807 *l'Exterminateur: ou le dernier des flibustiers*.
*Lo caractèr de Rackham lo Roge de *[[Las Aventuras de Tintin]]* es basat sus John "Calico Jack" Rackham e Montbars l'exterminator.

## Veire tanben
### Ligams intèrnes
* Piratariá
### Ligams extèrnes
## Nòtas e referéncias
### Nòtas

### Referéncias